text: Tyfon
  
  publiceret: 2021-02-02 11:58:09+01:00
  Tyfon er i græsk mytologi et kæmpemæssigt urvæsen, søn af Gaia og Tartaros. Efter de olympiske guders sejr over giganterne gjorde Tyfon et sidste forgæves forsøg på at overvinde dem, men Zeus kastede ham i vulkanen Etna, hvorfra han udsender ild, lava og farlige vinde.
  I græske gengivelser af egyptisk mytologi blev den egyptiske gud Seth, der dræbte Osiris og besejredes af Horus, opfattet som identisk med Tyfon.